Պյոտր Ժելինսկի

**Պյոտր Ժելինսկի** (, ), լեհ պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Լեհաստանի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Վաղ կարիերա
Ժելինսկին իր կարիերան սկսել է տեղական Օժել Զոմբկովիցե Սլյոնսկե ակումբում, որտեղ մարզիչ էր աշխատում նրա հայրը։ 13 տարեկանում նա միացավ Զագլեմբե Լյուբինին, թեև նրա ծառայություններով հետաքրքրված էին Բայեր Լևերկուզենը և Լիվերպուլը, ու նա փորձաշրջան էր անցել Ֆեյենորդում և Հերենվենում։ 15 տարեկանից Ժելինսկին սկսեց մարզվել ակումբի առաջին թիմի հետ։

### Ուդինեզե
2011 թվականին Ժելինսկին միացավ Ուդինեզեի ակադեմիային 100 հազար եվրոյի դիմաց։ Իր պրոֆեսիոնալ դեբյուտը նշեց 2012 թվականի դեկտեմբերի 2-ին՝ փոխարինելով Անտոնիո Դի Նատալեին Կալյարիի դեմ խաղում։ Շուտով նա սկսեց ավելի շատ խաղաժամանակ ստանալ Ուդինեզեի առաջին թիմում և 2013 թվականի ապրիլի 14-ին՝ Պարմայի դեմ խաղում 2 գոլային փոխանցման հեղինակ դարձավ։ Իր առաջին հանդիպում եվրոպական առաջնություններում անցկացրեց 2013 թվականի օգոստոսի 22-ին՝ Եվրոպայի Լիգայի որակավորման փուլի Սլովան Լիբերեցի դեմ խաղում։

2014 թվականի ամռանը Ժելինսկին վարձավճարով տեղափոխվեց Էմպոլի։ Իր դեբյուտը նշեց սեպտեմբերի 13-ին՝ Ռոմայի դեմ խաղում։ Իր առաջին գոլը ակումբի կազմում խփեց 2015 թվականի հոկտեմբերի 24-ին՝ Ջենոայի դեմ խաղում։ Էմպոլիի կազմում Ժելինսկին անցկացրեց 2 մրցաշրջան՝ մասնակցելով 66 հանդիպման և դառնալով 5 գոլի ու 9 գոլային փոխանցման հեղինակ։

### Նապոլի
2016 թվականի օգոստոսի 4-ին Ժելինսկին 16 միլիոն եվրոյի դիմաց տեղափոխվեց Նապոլի։ Իր դեբյուտը նշեց օգոստոսի 21-ին՝ Պեսկարայի դեմ խաղում։ Իր առաջին գոլը խփեց 2016 թվականի դեկտեմբերի 2-ին՝ Ինտերի դեմ խաղում՝ օգնելով իր թիմին հաղթել 3-0 հաշվով։

## Միջազգային կարիերա
Ժելինսկին խաղացել է Լեհաստանի բոլոր տարիքային երիտասարդական հավաքականներում։ Մինչև 21 տարեկանների թիմում իր առաջին հանդիպումը անցկացրեց 2012 թվականի նոյեմբերի 14-ին՝ Բոսնիա և Հերցեգովինայի դեմ խաղում։

Լեհաստանի ազգային հավաքականի կազմում Ժելինսկին իր դեբյուտը նշեց 2013 թվականի հունիսի 4-ին՝ Լիխտենշտայնի դեմ խաղում։ Իր առաջին գոլը խփեց 2013 թվականի օգոստոսի 14-ին՝ Դանիայի դեմ խաղում՝ օգնելով իր թիմին հաղթել 3-2 հաշվով։ Լեհաստանի կազմում Ժելինսկին մասնացկեց Եվրո 2016-ին՝ անցկացնելով միայն 1 հանդիպում, իսկ Լեհաստանը դուրս մնաց քառորդ եզրափակչից։

2018 թվականի մայիսին Ժելինսկին ընդգրկվեց Լեհաստանի՝ աշխարհի առաջնության համար վերջնական կազմում։

## Կարիերայի վիճակագրություն
### Ակումբային վիճակագրություն
*2018 թվականի հունիսի 27-ի դրությամբ*

### Միջազգային վիճակագրություն
*2018 թվականի հունիսի 27-ի դրությամբ*

### Միջազգային գոլեր

## Ծանոթագրություններ

## Արտաքին հղումներ
* Ժելինսկու պաշտոնական Ֆեյսբուքի էջը
* Ժելինսկու պաշտոնական Ինստագրամի էջը
* Ժելինսկին transfermarkt-ում
* Ժելինսկին soccerbase.com-ում
* Ժելինսկին WhoScored.com կայքում
* Ժելինսկին Նապոլիի պաշտոնական կայքում 
* Ժելինսկին ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Զագլեմբե Լյուբինի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ